#11 MEGHÍVÁS A RUNAN-SZIGETRŐL
Nagyon szép az alakod, bella donna.
Köszönöm. Gyere, ússz egyet te is! Kellemes a víz.
Köszönöm a meghívást, de most kihagyom.
Már eltelt egy nap a selejtező futam óta.
Azon túl, hogy azt mondták, érezzük magunkat otthon,
a Toyo Alapítvány nem adott semmi útmutatást.
Elkobozták a telefonunkat és a kommunikációs eszközeinket.
Mi a fenét terveznek?
Próbáljuk meg élvezni az itt töltött időt!
Hé, ne már! Ne csináld!
Csak te élvezed ezt, Hitomi.
Mi?
Úgy gondolom, elég jól felkészültem.
Amúgy kár, hogy Toshi kiesett.
Remélem, nem sérült meg, amikor lezuhant a hídról.
Gondoskodtam róla, hogy túlélje.
Bár ha továbbjutnak, most nehezebb dolgod lenne.
Ez igaz. De szívósak, szóval nem lesz bajuk.
Kijutunk valaha ebből a dzsungelből?
Úgy érzem, mintha körbe-körbe haladnánk.
A fenébe! Beázott a mobilunk, nem tudjuk használni.
És éhesek vagyunk.
Azt hittem, ennél közelebb vagyunk a villához.
Hé!
Látod a villát?
Egy különös színekben pompázó pillangó!
Kit érdekel? Ezt nem ehetjük meg.
- Hűha! - Mi van már megint?
Egy különös színű gomba! Ezt talán megehetjük.
Ez nem tűnik jó ötletnek.
Elég ebből!
Látok valakit.
Mi? Hol?
Hé! Segítség!
Várj! Fegyvere van.
Mi?
Igazad van. Ki lehet ez?
A Runan-szigeten csak a Toyo Alapítvány emberei dolgoznak.
Nagyon veszélyes társaság. Lopakodjunk közelebb!
Oké.
Őrségváltás.
Na végre!
Bár elhagyott a szerencséd. Neked kell majd eltakarítanod.
Mi? Mit kell eltakarítani?
Nem hallottad?
Azt mondják, ha kiválasztják a nyertes futárt az ötből,
a másik négyet megölik.
Nem túlzás ez?
Biztos védeni akarják a titkaikat.
A te dolgod lesz a hullák eltüntetése.
Dobd őket az óceánba!
Rengeteg emberevő cápa van a vízben.
Nem hiszem el, amit hallok.
Nem kéne hagynunk ezt az akciót?
Te marha!
Nyomozók vagyunk! Nem nézhetjük tétlenül.
Kövessük, és lopózzunk be a villába!
Ne már! Ez most komoly?
Hé! Hol van a mosdó?
A hátsó ajtó ott jobb oldalt.
Ne!
Úgy tűnik, ma sem történik semmi.
Mindenki, aki teljesítette a selejtezőt,
azonnal jöjjön a medencéhez!
Úgy fest, tévedtem.
Na jól van.
Csak itt kell várnunk, igaz?
Eleget vártunk már.
Hol tartják a következő futamot?
Remélem, megkapjuk a beígért jutalmat.
Ismétlem! Mindenki, aki teljesítette a selejtezőt...
Úgy tűnik, most kezdődik valami.
Igen, sietnünk kell.
A villa tulajdonosa szeretné üdvözölni a jelölteket.
Üdvözlet, hölgyek-urak!
Én vagyok a villa tulajdonosa, és egyben a Toyo Alapítvány vezére,
Kaibara Shin.
Vajon a vezér fogja kiválasztani a sofőrt?
Úgy tűnik.
Kaibara úr, igaz? Eléggé megváratott minket.
Mikor lesz a végső futam?
Futam?
Nem lesz több futam.
- Mi? - Mi?
Ezt meg hogy érti?
A selejtező futam során láthattuk,
hogy milyenek a vezetői képességeik.
Mindannyian átmentek a teszten.
Akkor hogyan fog dönteni?
Ez jó kérdés.
Azért hívtam ide önöket,
hogy találjak egy sofőrt, aki elviheti a képeimet S országba.
S ország?
Miért sofőrt keresett, miért nem pilótát?
A légi közlekedés igencsak korlátozott.
Kínába hajóval lehet legjobban eljutni, onnan meg szárazföldön S országba.
Azonban sok veszélyes területen kell áthaladni.
A jó vezetési képességeken túl fontos,
hogy a jelölt jó legyen közelharcban, és értsen a fegyverekhez is.
Ezért egymás ellen fognak élet-halál harcot vívni, az utolsó vérig.
- Öljük meg egymást? - Nekünk nem ezt mondták.
Akkor én kiszállok.
Megteheti.
Csak tudnia kell, hogy innen nem távozhat élve.
Ezt meg hogy érti?
Most, hogy elmondtuk a titkunkat, nem engedhetjük el magukat.
Busás jutalmat kap az, aki végül a sofőrünk lesz.
Vagy az lesz, vagy meghal.
Maguk döntenek.
Egy órát kapnak.
Ha nem csak egy ember marad,
akkor mindenkit odavetünk a cápáknak.
Sok szerencsét!
Nyugodjunk meg, és gondoljuk ezt végig!
Őrültség lenne megölnünk egymást.
Összefoghatnánk, és együtt kijuthatnánk innen.
Még ha ki is jutunk a villából,
itt vagyunk az óceán közepén.
És nagyon valószínű, hogy figyelnek minket, most is.
Tessék?
Egy óra múlva cápakaja lesz belőlünk.
Nincs más választásunk.
Én nem bánom.
Hé, ne már! Várjatok egy kicsit! Ez most komoly?
Szóval, hogy döntenek?
Azzal fogom kezdeni, hogy összetöröm a leggyengébbet.
Gyors vagy.
Nem szép dolog egy védtelen hölgyet kipécézni.
Kamiya!
El az útból!
Mi ez a lárma?
Valaki kiáltott. Mi történhet odafent?
Siessünk!
Innen nem menekülsz.
Nem látom a legfontosabb jelenetet.
Így már mindjárt más.
Nocsak! Felhasználta a drónomat.
Maradj már veszteg!
Elég a játszadozásból!
Hitomi!
Hé! Engedd el őt!
Kamiya, nyugalom!
Mi?
Most már minden rendben.
Micsoda?
Most először találkozol vele?
Ő Nagaishi úr. Ő vigyáz ránk.
Üdv!
Üdv! Ismerjük egymást?
- Az Egér nagyon kedves. - Mi?
Kockáztatta az életét, hogy megmentse Hitomit.
Ai!
Nem kell aggódnod, tönkretettük az összes kamerát.
Még Rui is itt van?
Nem fedhettük fel magunkat, amíg figyeltek.
Nagaishi úr, remekül játszotta a szerepét!
Úgy gondolja?
Hitomi, maga is ügyesen kiiktatta a drónt.
Hát igen.
Már elnézést, de mi ez az egész?
Most már világos.
Szóval azért vágtatok bele ebbe, hogy kiderítsétek, mi köti össze
a Toyo Alapítványt a Cranaff Szindikátussal.
Igen.
Tessék, Hitomi.
Köszi!
Amúgy kik ezek a Cranaff Szindikátus-beli emberek?
Legközelebb majd elmondjuk.
De most egyesítsük erőinket!
Megkaphatod a zafírt, amiért jöttél.
Mindig jó, ha van szövetségesünk.
Még egy kicsit!
Mit csinálnak ott?
Mi? Hát, tudja...
Azonnal jöjjenek le!
Sehol nem látjuk a jelölteket.
Ajjaj!
Ez így nem túl élvezetes.
Mi az?
Találtam két gyanús embert a villa közelében.
Gyanús embert?
Itt minden nagyon értékesnek tűnik.
Biztos sok kétes ügyletben benne vannak.
Üdvözlet a villámban!
Mit tehetek önökért?
Tudja, részt vettünk a versenyen.
De a híd összeomlott alattunk, ezért összevissza kóvályogtunk,
és végül itt kötöttünk ki.
Értem.
Miért vettek részt a versenyen?
Mert hatalmas jutalmat ajánlottak fel, és meg akartuk szerezni.
Ez furcsa.
- Mi? - Mi?
Maguk nyomozók, nem?
Utánanézünk maguknak.
Utsumi nyomozó, és Hirano nyomozó
az Inunari Rendőrkapitányságról.
Úgy látom, általában maguk vezetik a macskaszemes nyomozásokat.
Honnan tud ennyi mindent?
Sok rendőrt ismerek.
Ha ilyen sokat tud, akkor őszinte leszek.
Információt kaptunk, miszerint több festményt,
ami Seguchi Hiroyuki tulajdona, idehoztak a szigetre.
Lehetséges, hogy ezeket a képeket
a Harada Művészeti Múzeumból lopták el még 15 évvel ezelőtt.
Ráadásul a fegyverbirtoklás és a gyilkosságra való felbujtás
olyan dolgok, amiket egy nyomozó nem nézhet tétlenül.
Nem kellene ilyen morcos arcot vágnia.
Különben nagyon jóképű lenne.
Tessék?
Le akarnak tartóztatni?
Le bizony!
Most nem érek rá, szóval majd beszéljünk erről később!
Viszlát!
Hé! Várjon!
A fenébe! Mi történik?
Tesó!
A fenébe!
- Segítség! - Biztos ne végezzük ki őket?
Hadd éljenek még egy kicsit!
Úgy tűnik, még hasznukat vehetjük.
Mi ez?
Közeleg Kaibara.
Mindenki a helyére!
Bravó!
Nem gondoltam volna, hogy maga kerül ki győztesként.
Ezek a fickók csak szájhősök voltak.
Nagy kár, hogy nem láttam a küzdelmet,
csak hát tönkretette a drónt.
Sajnálom. Muszáj volt.
De úgy látom, még életben vannak.
Vége a játéknak, szóval eldöntheti, hogy mihez kezd velük.
Rendben. Gondoskodom róluk.
Akkor eldőlt, hogy én leszek a sofőr?
Igen.
A győzelme megünneplésére meghívom ma estére vacsorázni.
Olyan ruhát kap, ami méltó a szépségéhez.
Már alig várom.
Akkor később találkozunk.
Úgy tűnik, ezek a fickók azért jöttek ide, hogy cápakaja legyen belőlük.
Balekok.
Inkább ugorjatok be helyettünk!
Erősítést!
- Hahó! - Mi a fene?
Elnézést, de nem kellene elrejtenünk a képeket a biztonság kedvéért?
Nem szükséges.
Senki nem fogja egy 30 méter mélyen fekvő hajóban keresni.
Egy elsüllyedt hajó?
Hallasz, Rui?
Tudom, hol vannak a képek.
Egy elsüllyedt hajóban rejtegeti a festményeket?
Ez elég rafinált ötlet.
Vajon hogy juttatta oda őket?
Legyenek óvatosak!
És ne feledjétek a zafírt!
Indulunk.
Ez meg mi?
Rui! Ai!
Ai!
Hol vagyunk, Rui?
Valószínűleg a hajón. Beszippantott minket.
Lássuk, ki van itt!
Két gyönyörű sellő tévedt a fedélzetre.
Elnézést, udvariatlan voltam.
Üdvözlet az elsüllyedt hajómon!
Hogy kerültek ide?
A villát összeköti egy alagút a hajóval.
Sajnálom, de az, amit el akarnak lopni, nincs itt.
Jobban fel kellett volna mérniük, hogy mire vagyok képes.
Köszönjük a jótanácsot.
Most pedig velem jönnének?
Kész a vacsora.
Rendben. Rögtön megyek.
Erre tessék!
Köszönöm.
Tetszik a ruha?
Igen.
Gyönyörűen fest benne.
Foglaljon helyet!
Meghívtam még pár vendéget ma estére.
Jó estét, nagyon örvendek.
Részemről az öröm.
Milyen csodás ez az este!
Így, három gyönyörű hölgy társaságában.
Ez fantasztikus vacsora lesz.
Előbb bemutatna minket egymásnak, vezér?
Én is pont ezt akartam kérni öntől.
Ez a poloska, amit rám tettek.
Tudom, hogy összejátszanak.
Már régóta beszélni akartam önökkel.
A Macskaszem tagjaival.
Meglep, hogy tud rólunk.
Így hívják a kávézót, amit üzemeltetünk.
Nem. Nem így értettem.
A festménytolvaj Macskaszemre gondoltam.
Ez butaság. Miért gondolja ezt rólunk?
A kezdetektől fogva azért hoztam ide Cranaff képeit,
hogy a Macskaszemet idecsaljam.
Biztos voltam benne, hogy a Macskaszem bedől a sofőrös felhívásomnak.
Úgy alakult, hogy én nyertem, ennyi az egész.
Ettől még nem leszek a Macskaszem tagja.
Mindannyian remek jelöltek voltak.
Egy Moriya nevű műkereskedő próbált szaglászni utánunk.
Maguk hárman is ott voltak, amikor fel akarták robbantani.
Ezért adtam maguknak jegyet
a Budapest Művészeti Kiállításra, hogy megismerhessem magukat.
Vagyis a beosztottam adta.
Tényleg ő az.
Aztán a vezetési technikákat
megfigyeltem, amikor a Macskaszem menekült az Emlékteremből.
A futamon alkalmazott vezetési stílus
pontosan olyan volt, mint amit a meneküléskor megfigyeltem.
És még valami.
Átkutattam a holmijaikat, amíg eszméletlenek voltak,
és ezt találtam.
Maguk a Macskaszem, igaz?
Kisugi Hitomi, Rui és Ai.
Az csak a kávézónk névjegykártyája.
Mostanában cseréltük le, és még nem osztogattuk el.
Így van.
Rendben.
Ha nem ismerik el, akkor talán tőle is megkérdezem.
Kitől?
Elmondtam neki, hogy elkaptam a Macskaszemet, és találkozna önökkel.
Egy jóképű nyomozó, aki sokat tud a Macskaszemről.
Itt vár a szomszéd szobában.
Szezám, tárulj!
Íme Utsumi nyomozó!
A feliratot fordította: Petőcz István